ประกาศกรมวิชาการเกษตรประกาศกรมวิชาการเกษตรเรื่องหลักเกณฑ์ วิธีการ และเงื่อนไขการควบคุม กำกับ ดูแลห้องปฏิบัติการทดสอบสินค้าเกษตรและอาหารด้านพืชพ.ศ. ๒๕๕๔ เพื่อให้การดำเนินงานเกี่ยวกับการควบคุม กำกับดูแลห้องปฏิบัติการทดสอบสินค้าเกษตรและอาหารด้านพืชเป็นไปอย่างถูกต้อง เหมาะสมและมีประสิทธิภาพ อาศัยอำนาจตามความในมาตรา ๘ ฉ แห่งพระราชบัญญัติระเบียบบริหารราชการแผ่นดินพ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่๕) พ.ศ. ๒๕๔๕ อธิบดีกรมวิชาการเกษตรจึงออกประกาศหลักเกณฑ์ วิธีการและเงื่อนไขการควบคุม กำกับ ดูแลห้องปฏิบัติการทดสอบสินค้าเกษตรและอาหารด้านพืช ดังต่อไปนี้ข้อ ๑ ประกาศนี้เรียกว่า ประกาศกรมวิชาการเกษตร เรื่อง หลักเกณฑ์ วิธีการ และเงื่อนไขการควบคุมกำกับ ดูแลห้องปฏิบัติการทดสอบสินค้าเกษตรและอาหารด้านพืช พ.ศ. ๒๕๕๔ข้อ ๒[๑] ประกาศนี้ให้ใช้บังคับเมื่อพ้นกำหนด ๓๐ วันนับแต่วันถัดจากวันประกาศในราชกิจจานุเบกษาเป็นต้นไปข้อ ๓ ในประกาศนี้ห้องปฏิบัติการทดสอบ หมายความว่าห้องปฏิบัติการทดสอบสินค้าเกษตรและอาหารด้านพืชที่ดำเนินงานวิเคราะห์ ทดสอบตรวจสอบสินค้าเกษตรและอาหารด้านพืช เพื่อนำผลการทดสอบมาใช้ในการออกใบรับรองคุณภาพสินค้าเกษตรและอาหารด้านพืชเพื่อการส่งออกของกรมวิชาการเกษตรมาตรฐาน ISO/IEC 17025 หมายถึงข้อกำหนดทั่วไปว่าด้วยความสามารถของห้องปฏิบัติการทดสอบและห้องปฏิบัติการสอบเทียบ(General Requirements for the Competence of Testing and Calibration Laboratories)ISO หมายถึง International Organization for StandardizationIEC หมายถึง International Electrotechnical Commissionการทดสอบความชำนาญ (Proficiency Test) หมายความว่าการประเมินความสามารถของห้องปฏิบัติการในการทดสอบโดยการเปรียบเทียบผลระหว่างห้องปฏิบัติการตัวอย่างเทียบผล (Check Sample) หมายความว่า วัสดุอ้างอิง (Reference Materials) หรือตัวอย่างตามที่กรมวิชาการเกษตรกำหนดให้ใช้ในการประเมินความสามารถของห้องปฏิบัติการคณะกรรมการ หมายความว่าคณะกรรมการควบคุม กำกับ ดูแลห้องปฏิบัติการทดสอบสินค้าเกษตรและอาหารด้านพืชคณะผู้ตรวจติดตามและประเมิน หมายความว่ากลุ่มบุคคลที่ได้รับการแต่งตั้งจากคณะกรรมการเพื่อทำหน้าที่ตรวจติดตามและประเมินความสามารถห้องปฏิบัติการทดสอบที่ยื่นขอต่อกรมวิชาการเกษตรเป็นห้องปฏิบัติการทดสอบสินค้าเกษตรและอาหารด้านพืชสมพ. หมายถึงสำนักพัฒนาระบบและรับรองมาตรฐานสินค้าพืช กรมวิชาการเกษตรหนังสือการยอมรับความสามารถ หมายถึงหนังสือการยอมรับความสามารถห้องปฏิบัติการทดสอบข้อ ๔ คุณสมบัติของผู้ยื่นคำขอให้ยอมรับความสามารถห้องปฏิบัติการทดสอบ๔.๑ ต้องเป็นนิติบุคคล๔.๒ มีห้องปฏิบัติการทดสอบที่ได้รับการรับรองตามมาตรฐาน ISO/IEC 17025และได้รับการขึ้นทะเบียนกับสำนักงานมาตรฐานสินค้าเกษตรและอาหารแห่งชาติ๔.๓ กรณีห้องปฏิบัติการทดสอบตามข้อ ๔.๒มีขอบข่ายรายการทดสอบที่เกี่ยวข้อง ยังไม่ได้รับการรับรองตามมาตรฐาน ISO/IEC 17025 จะต้องมีการดำเนินงานที่สอดคล้องกับข้อกำหนดการยอมรับความสามารถห้องปฏิบัติการทดสอบตามภาคผนวกแนบท้ายประกาศนี้แต่ทั้งนี้ ภายในระยะเวลา ๓ ปีนับแต่วันที่ได้รับหนังสือยอมรับความสามารถจากกรมวิชาการเกษตร ห้องปฏิบัติการทดสอบจะต้องได้รับการรับรองตามมาตรฐานISO/IE 17025 ในขอบข่ายรายการทดสอบที่ได้รับการยอมรับจากกรมวิชาการเกษตรข้อ ๕ ผู้ที่ประสงค์จะขอให้ยอมรับความสามารถห้องปฏิบัติการทดสอบให้ยื่นคำขอตามแบบสมพ.๗ พร้อมหลักฐาน และเอกสารตามที่ระบุในแบบ สมพ.๘ และ สมพ.๙ ต่อกรมวิชาการเกษตร ณสำนักพัฒนาระบบและรับรองมาตรฐานสินค้าพืช หรือสถานที่อื่นที่กรมวิชาการเกษตรกำหนดข้อ ๖ เมื่อได้รับคำขอดังกล่าวแล้วเจ้าหน้าที่ตรวจสอบคำขอและคุณสมบัติของผู้ยื่นคำขอหากเห็นว่าถูกต้องครบถ้วนให้แจ้งให้ผู้ยื่นคำขอทราบและส่งคำขอไปยังคณะกรรมการเพื่อทวนสอบขอบข่ายรายการทดสอบที่ได้รับการรับรองหากคณะกรรมการพิจารณาแล้วเห็นว่าห้องปฏิบัติการทดสอบมีคุณสมบัติครบถ้วนถูกต้องตามหลักเกณฑ์และเงื่อนไขที่กำหนดจะให้ความเห็นชอบยอมรับความสามารถห้องปฏิบัติการในขอบข่ายรายการทดสอบที่ได้รับการรับรองดังกล่าวและเสนออธิบดีกรมวิชาการเกษตรหรือผู้ที่ได้รับมอบหมายเพื่อออกหนังสือการยอมรับความสามารถให้กับผู้ขอข้อ ๗ กรณีที่ผู้ยื่นคำขอมีห้องปฏิบัติการทดสอบที่มีคุณสมบัติตามข้อ๔.๓ให้เจ้าหน้าที่ส่งคำขอและเอกสารดังกล่าวไปยังคณะผู้ตรวจติดตามและประเมินเพื่อดำเนินการตามภาคผนวกแนบท้ายนี้ในกรณีห้องปฏิบัติการทดสอบไม่มีผลการเข้าร่วมในการเปรียบเทียบผลระหว่างห้องปฏิบัติการหรือโปรแกรมการทดสอบความชำนาญต้องทำการทดสอบตัวอย่างเทียบผล (Check Sample) ตามที่กรมวิชาการเกษตรกำหนดข้อ ๘ เมื่อห้องปฏิบัติการทดสอบผ่านเกณฑ์ตามข้อ ๗คณะผู้ตรวจติดตามและประเมินจะทำการตรวจสอบเอกสารที่เกี่ยวข้อง และทำการตรวจประเมินณ สถานที่ปฏิบัติการข้อ ๙ เมื่อดำเนินการตรวจประเมินเสร็จสิ้นคณะผู้ตรวจติดตามและประเมินจะดำเนินการสรุปรายงานเสนอคณะกรรมการเพื่อพิจารณาให้ความเห็นชอบหากคณะกรรมการพิจารณาแล้วเห็นว่าห้องปฏิบัติการทดสอบมีคุณสมบัติครบถ้วนถูกต้องตามหลักเกณฑ์และเงื่อนไขที่กำหนดจะให้ความเห็นชอบยอมรับความสามารถห้องปฏิบัติการในขอบข่ายรายการทดสอบดังกล่าวและเสนออธิบดีกรมวิชาการเกษตรหรือผู้ที่ได้รับมอบหมายเพื่อออกหนังสือการยอมรับความสามารถข้อ ๑๐ หนังสือการยอมรับความสามารถมีอายุ ๓ ปีนับแต่วันที่ออกหนังสือการยอมรับความสามารถ และสามารถต่ออายุได้คราวละ ๓ ปีผู้ได้รับหนังสือการยอมรับความสามารถถ้าประสงค์จะขอต่ออายุหนังสือการยอมรับความสามารถจะต้องยื่นคำขอเสียก่อนหนังสือการยอมรับความสามารถสิ้นอายุตามหลักเกณฑ์และวิธีการในข้อ๕ เมื่อได้ยื่นคำขอดังกล่าวแล้วให้ถือว่ามีฐานะเสมือนผู้ได้รับหนังสือการยอมรับความสามารถและให้ประกอบกิจการต่อไปได้จนกว่าอธิบดีกรมวิชาการเกษตรหรือผู้ที่ได้รับมอบหมายจะสั่งไม่ต่ออายุหนังสือการยอมรับความสามารถนั้นข้อ ๑๑ ผู้ที่ได้รับหนังสือการยอมรับความสามารถหรือห้องปฏิบัติการทดสอบที่ได้รับการยอมรับความสามารถต้องปฏิบัติดังนี้๑๑.๑ รักษาสถานภาพการได้รับการรับรองตามมาตรฐาน ISO/IEC 17025 และ/หรือตามภาคผนวกในขอบข่ายรายการทดสอบที่เกี่ยวข้อง๑๑.๒ ส่งมอบเอกสารหรือข้อมูลต่าง ๆหรือให้ความร่วมมือกับกรมวิชาการเกษตรในการดำเนินการต่างๆ๑๑.๓ แจ้งให้กรมวิชาการเกษตรทราบเมื่อได้รับการร้องเรียนเกี่ยวกับผลการทดสอบพร้อมส่งหลักฐานเอกสารที่เกี่ยวข้องและแจ้งผลการจัดการเมื่อดำเนินการแล้วเสร็จ๑๑.๔ ต้องทำรายงานผลการทดสอบให้ตรงกับข้อเท็จจริงห้ามมิให้ทำรายงานผลการทดสอบอันเป็นเท็จไม่ว่ากรณีทั้งฉบับหรือแค่ส่วนหนึ่งส่วนใดเติมหรือตัดทอนข้อความหรือแก้ไขด้วยประการใดในรายงานเพื่อให้ผู้หนึ่งผู้ใดหลงเชื่อว่าผลการทดสอบสินค้าเกษตรและอาหารนั้นเป็นไปตามมาตรฐาน๑๑.๕ ต้องมีระบบการรักษาความลับของข้อมูลและผลการทดสอบข้อ ๑๒ กรมวิชาการเกษตรจะดำเนินการลดขอบข่ายของห้องปฏิบัติการทดสอบเมื่อพบว่าห้องปฏิบัติการทดสอบไม่สามารถรักษาขีดความสามารถในการดำเนินงานตามขอบข่ายนั้นๆ ได้ หรือห้องปฏิบัติการทดสอบแจ้งความประสงค์ขอลดขอบข่ายที่ได้รับการยอมรับความสามารถข้อ ๑๓ ห้องปฏิบัติการทดสอบสามารถขยายขอบข่ายรายการทดสอบที่ขอให้ยอมรับความสามารถต่อกรมวิชาการเกษตรได้ทั้งนี้ให้ดำเนินการตามหลักเกณฑ์ตามข้อ ๕ข้อ ๑๔ กรมวิชาการเกษตรจะดำเนินการยกเลิกหรือเพิกถอนหนังสือการยอมรับความสามารถการเป็นห้องปฏิบัติการทดสอบที่กรมวิชาการเกษตรให้การยอมรับเมื่อปรากฏเหตุอย่างใดอย่างหนึ่งดังนี้๑๔.๑ห้องปฏิบัติการทดสอบมีความประสงค์ขอยกเลิกการเป็นห้องปฏิบัติการทดสอบที่กรมวิชาการเกษตรให้การยอมรับ๑๔.๒ ห้องปฏิบัติการทดสอบเลิกประกอบกิจการ๑๔.๓ ห้องปฏิบัติการทดสอบเป็นบุคคลล้มละลาย๑๔.๔ ห้องปฏิบัติการทดสอบถูกเพิกถอนตามข้อ ๑๕ข้อ ๑๕ หากมีการฝ่าฝืนหรือไม่ปฏิบัติตามหลักเกณฑ์ตามที่กำหนดไว้ในประกาศนี้อธิบดีกรมวิชาการเกษตรหรือผู้ที่ได้รับมอบหมาย สามารถแจ้งเตือน สั่งพักใช้หรือสั่งเพิกถอนหนังสือได้ ตามหลักเกณฑ์และวิธีการ ดังต่อไปนี้๑๕.๑ ฝ่าฝืนหรือไม่ปฏิบัติตามประกาศครั้งที่ ๑ให้แจ้งเตือนผู้ได้รับหนังสือการยอมรับความสามารถเป็นหนังสือ๑๕.๒ ฝ่าฝืนหรือไม่ปฏิบัติตามประกาศ ครั้งที่ ๒ ภายใน ๑ ปีนับแต่ครั้งที่ ๑ ให้พักใช้หนังสือการยอมรับความสามารถเป็นเวลา ๖๐ วัน๑๕.๓ ฝ่าฝืนหรือไม่ปฏิบัติตามประกาศ ครั้งที่ ๓ ภายใน ๑ ปีนับแต่ครั้งที่ ๑ ให้เพิกถอนหนังสือการยอมรับความสามารถผู้ได้รับหนังสือการยอมรับความสามารถซึ่งถูกเพิกถอนจะขอรับหนังสือการยอมรับความสามารถตามประกาศนี้อีกไม่ได้จนกว่าจะพ้นกำหนด๖ เดือน นับตั้งแต่วันที่ถูกเพิกถอนข้อ ๑๖ อธิบดีกรมวิชาการเกษตรหรือผู้ที่ได้รับมอบหมายมีอำนาจสั่งถอนคำสั่งพักใช้ก่อนกำหนดเวลาได้เมื่อเป็นที่พอใจว่าผู้ได้รับหนังสือได้แก้ไขปรับปรุงให้เป็นไปตามประกาศนี้แล้วข้อ ๑๗ ในกรณีมีปัญหาเกี่ยวกับการปฏิบัติตามประกาศนี้ให้เสนออธิบดีกรมวิชาการเกษตรพิจารณาวินิจฉัยข้อ ๑๘ ห้องปฏิบัติการทดสอบที่เคยได้รับการยอมรับความสามารถก่อนวันที่ประกาศกรมวิชาการเกษตรนี้ใช้บังคับให้ถือว่าได้รับการยอมรับความสามารถตามประกาศกรมวิชาการเกษตรนี้ต่อไปอีก ๑ ปีนับแต่ประกาศฉบับนี้มีผลใช้บังคับข้อ ๑๙ ให้อธิบดีกรมวิชาการเกษตรรักษาการตามประกาศนี้ประกาศณ วันที่ ๒ กันยายน พ.ศ. ๒๕๕๔จิรากรโกศัยเสวีอธิบดีกรมวิชาการเกษตร[เอกสารแนบท้าย]๑. ภาคผนวก ข้อกำหนดการยอมรับความสามารถห้องปฏิบัติการทดสอบสินค้าเกษตรและอาหารด้านพืชในขอบข่ายรายการทดสอบที่ยังไม่ได้รับการรับรองตามมาตรฐานISO/IEC 17025๒. คำขอให้ยอมรับความสามารถห้องปฏิบัติการทดสอบสินค้าเกษตรและอาหารด้านพืช(แบบ สมพ. ๗)๓. ข้อมูลจำเพาะส่วนที่ขอให้ยอมรับความสามารถห้องปฏิบัติการทดสอบสินค้าเกษตรและอาหารด้านพืช(แบบ สมพ. ๘)๔. ข้อมูลทั่วไปของระบบบริหารจัดการ (แบบ สมพ. ๙)๕. ตัวอย่างหนังสือการยอมรับความสามารถ๖. ขอบข่ายที่ได้รับการยอมรับความสามารถห้องปฏิบัติการทดสอบสินค้าเกษตรและอาหารด้านพืช(ดูข้อมูลจากภาพกฎหมาย)ปริยานุช/ผู้จัดทำ๑๗ มกราคม ๒๕๕๕ปณตภร/ผู้ตรวจ๒๔ มกราคม ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๒ ง/หน้า ๑๒/๑๐ มกราคม ๒๕๕๕